Beatissime pater, alias parrochialj ecclesia Salb (= Salo) Aboensis diocesis certo modo, quem s. v. habere dignetur pro expresso, necnon prebenda sancti crucis in ecclesia Aboensi situata per liberam resignationem Johannis Swder Tarbatensis diocesis in manibus ordinarij sponte factam et per eum admissam vacantibus, deuotus orator vester Magnus Johannis, clericus dicte diocesis, in artibus magister, sibi dicta beneficia sic vacantia conferrj et de illis etiam prouideri necnon cum incorporatione duorum nocturnorum eiusdem ecclesie parrochialis., que alias erant sub ecclesia Pennere (= Pemare), iuxta formam collationis sibi per dominum diocesanum desuper assignate auctoritate ordinaria obtinuit, prout in litteris desuper confectis, quarum tenores etc:a, plenius continetur; cum autem, pater sancte, dictus orator vester dubitet, collationem et prouisionem huiusmodi ac inde secuta quecumque aliquibus de causis uiribus non subsistere, supplicat igitur s. v. dictus orator, quatenus sibi specialem graciam facientes de dictis parrochiali ecclesia et prebenda, quorum insimul fructus etc:a quattuor marcharum argenti secundum communem extimationem valorem annuum non excedunt, …… eidem oratori per modum simplicis aut noue prouisionis, prout sibi melius videbitur, prouidere seu prouiderj mandare, necnon dictam parrochialem ecclesiam prebende predicte cum omnibus iuribus et pertinentijs suis insimul ad uitam dictj oratoris, attento quod fructus illorum adeo tenues et exiles existunt, quod ex illis se commode sustentare non potest, unire, annectere et incorporare misericorditer dignemini de gracia speciali, constitutionibus et ordinationibus apostolicis ac dicte ecclesie Aboensis juramento etc:a roboratis statutis et consuetudinibus nec non regula s. v., qua cauetur, quod in unionibus semper communicatio fiat ad partes, uocatis quorum interest, cui hac vice derogare placeat, ceterisque contrarijs non obstantibus quibuscumque cum clausulis oportunis. Concessum ut petitur jn presentia domini nostri pape. Julius Ostiensis. Et quod verus et vltimus ecclesie ac prebende predictorum vacationis modus, etiam si ex illo queuis generalis reseruatio resultet, nec non obstantes beneficiales oratoris habeantur pro expressis. Et per modum simplicis aut noue prouisionis etc:a. Et de vnione huiusmodj ad uitam oratoris. Et cum derogatione dicte regule. Et quod maior et verior specificatio premissorum et presertim, si dicta prebenda curam habeat animarum, ac fructuum ascendendo uel descendendo ad quatuor alias marcas aliorumque circa premissa necessariorum fieri possit in confectione litterarum. Concessum. Jul. Ostien. Datum Rome apud sanctum Petrum septimo kalendas junij anno primo.